**OBJAVA ZA MEDIJE**

[**Primaju**](https://rijeka2020.eu/upisi-se-u-malik-prijavi-se-i-sudjeluj-u-postdramskoj-kazalisnoj-predstavi-djeca-luke/) **se prijave djece koja žele glumiti u predstavi Djeca luke u programu EPK**

Djeca i mladi, u dobi od 7 do 25 godina, zainteresirani za glumu pozivaju se na upis u kazališnu radionicu Malik. Budući glumci sudjelovat će u predstavi [Djeca luke](https://www.malik.hr/hr/predstave/djeca-luke" \t "_blank), koja je uvrštena u program Rijeka 2020 – Europska prijestolnica kulture.

#### Upisi traju do petka 04.10.2019. , a prijave se primaju na web stranici [www.malik.hr](http://www.malik.hr) ili na telefon 091 587 32 96 .

Predstava Djeca luke, autorice Denis Kirinčić, profesionalno je vođena kazališna predstava nastala prema knjizi Zorana Žmirića „Riječke rock himne“,čiji su glumci djeca.  
Radom na predstavi polaznici će stjecati glumačko-izvedbena znanja i vještine putem različitih vježbi i igara koncentracije, pokreta i govora; znanja o rock i punk glazbe putem pjesama iz knjige “Riječke rock himne” Z. Žmirića; svjesnosti o tijelu, prostoru izvedbe i sebe u prostoru u odnosu na druge sudionike zajedničke dramske igre; vještinu savladavanja i nošenja s tremom od javnog nastupa te razvijati maštovitosti, kreativnosti, samopouzdanja, kritičnosti i samokritičnost, kao i humana moralna načela.

Predstava ima **za cilj** trajno povezivanje kazališne umjetnosti mladih s lokalitetima Rijeke – kultnim riječkim okupljalištima mladih rockera**.**

Predstava je i istraživanje prepoznatljivosti identiteta grada Rijeke kao grada mladenačke energije i bunta, iskazane putem rock glazbe.

Program se odvija u HKD na Sušaku Strossmayerova 1 u Rijeci i na riječkom lukobranu Molo longo.

Unaprijed zahvaljujem na objavi i srdačno Vas pozdravljam.

S poštovanjem,

Rijeka 2020 - Odnosi s medijima

Edi Jurković

[edi.jurkovic@rijeka2020.eu](mailto:edi.jurkovic@rijeka2020.eu)

+365 99 220 56 12

